turjo4nis/wikipedia-bn-dump-20250701 huggingface dataset:
ফতেপুর মাধ্যমিক বিদ্যালয়

ফতেপুর মাধ্যমিক বিদ্যালয় বাংলাদেশের সাতক্ষীরা জেলার কালিগঞ্জ উপজেলার একটি শিক্ষাপ্রতিষ্ঠান।

অবস্থান 
এই বিদ্যালয়টি খুলনা বিভাগের সাতক্ষীরা জেলার কালিগঞ্জ উপজেলার দক্ষিণ শ্রীপুর ইউনিয়নের ফতেপুর গ্রামের মধ্যবর্তী স্থানে অবস্থিত।

ইতিহাস 
সাতক্ষীরা জেলাধীন কালিগঞ্জ উপজেলার ৪ নং দক্ষীণ শ্রীপুর ইউনিয়নের ফতেপুর গ্রামের মধ্যবর্তি স্থানে পাকা সড়কের পাশে মনোরম পরিবেশে বিদ্যালয়টি অবস্থিত। প্রতিষ্ঠাতা প্রধান শিক্ষক মোঃ এরশাদ আলী এর উদ্যোগে এলাকা বাসীর সার্বিক সহযোগিতায় ১৯৭০ সালে বিদ্যালয়টি প্রতিষ্ঠিত হয়। বিদ্যালয়টি ০১/০১/১৯৭০ সাল হতে জুনিয়র এবং ০১/০১/১৯৭১ সাল হতে মাধ্যমিক হিসাবে স্বীকৃতি লাভ করে। প্রতিষ্ঠাকালে বিদ্যালয়ে শিক্ষক সংখ্যা ৮ জন, কমর্চারী ১ জন,এবং ছাত্র ছাত্রীর সংখ্যা ১৫০ জন ছিল।০১/০১/১৯৭৫ সাল হতে বিজ্ঞান বিভাগ এবং ০১/০১/১৯৮১ সাল হতে বাণিজ্য বিভাগ চালু হয়। বিদ্যালয়টি প্রতিষ্ঠার ক্ষেত্রে জেহের আলি মাষ্টার সাহেবের সহযোগীতা ছিল অনস্বীকার্য।

তথ্যসূত্র 

সাতক্ষীরা জেলার বিদ্যালয়
১৯৭০-এ প্রতিষ্ঠিত শিক্ষাপ্রতিষ্ঠান
মাইকেল জনসন

মাইকেল ডুয়ান জনসন (জন্ম: ১৩ সেপ্টেম্বর, ১৯৬৭) সাবেক মার্কিন স্প্রিন্টার। অলিম্পিকে তিনি চারটি স্বর্ণপদক লাভ করেন। এছাড়াও বিশ্ব চ্যাম্পিয়নশীপে আটটি স্বর্ণপদক পেয়েছেন মাইকেল জনসন। ২০০ মিটার ও ৪০০ মিটার দৌড়ে পূর্বতন বিশ্ব ও অলিম্পিক রেকর্ডের অধিকারী ছিলেন। পাশাপাশি ইনডোরে ৪০০ মিটার বিশ্বরেকর্ডের অধিকারী তিনি। এছাড়াও, ৩০০ মিটারে বিশ্বের সেরা সময় নিয়েছেন তিনি। সচরাচর জনসনকে ট্র্যাক ও ফিল্ডের ইতিহাসে অন্যতম সেরা ও সর্বাধিক ধারাবাহিকতা রক্ষাকারী স্প্রিন্টাররূপে আখ্যায়িত করা হয়ে থাকে।

প্রারম্ভিক জীবন 
টেক্সাসের ডালাসে জন্মগ্রহণকারী জনসনের শৈশবকাল সেখানেই অতিবাহিত হয়। পরিবারের পাঁচ সন্তানের মধ্যে তার সর্বকনিষ্ঠ। বাবা একাধারে ট্রাক ড্রাইভার ও বিদ্যালয়ের শিক্ষক ছিলেন। ১০ বছর বয়সে প্রতিযোগিতাধর্মী দৌড়ে অংশ নিতে থাকেন। স্কাইলাইন উচ্চ বিদ্যালয়ে অধ্যয়ন শেষে বেলর বিশ্ববিদ্যালয়ে পড়াশোনা করেন। বেলরে অবস্থানকালে ক্লাইড হার্ট তাকে প্রশিক্ষণ দেন। এসময়ে তিনি বে শকয়েকবার ইনডোর ও আউটডোর স্প্রিন্ট ও রিলেতে এনসিএএ শিরোপা জয় করেন। কলেজের শুরুর দিকে উল্লেখযোগ্য অর্জনের মধ্যে রয়েছে ২০০ মিটারে স্কুল রেকর্ড ভঙ্গ করা। জীবনের প্রথম দৌড়েই তিনি সময় নিয়েছিলেন ২০.৪১ সেকেন্ড। এরপর ৪×৪০০মিটারে রিলেতে সময় নেন ৪৩.৫ সেকেন্ড।

একমাত্র পুরুষ ক্রীড়াবিদ হিসেবে একই অলিম্পিক আসরে ২০০ ও ৪০০ মিটারে স্বর্ণপদক জয় করেছেন। এ অর্জনটি আটলান্টায় অনুষ্ঠিত ১৯৯৬ সালের গ্রীষ্মকালীন অলিম্পিকে করেছিলেন। এছাড়াও একমাত্র ব্যক্তি হিসেবে পূর্বতন শিরোপা নিয়ে ৪০০ মিটারে পুনরায় অলিম্পিক শিরোপা জয় করেন। অলিম্পিকে সফলতার পাশাপাশি বিশ্ব চ্যাম্পিয়নশীপেও আটটি স্বর্ণপদক পেয়েছেন। ফলশ্রুতিতে উসাইন বোল্টের পর ও কার্ল লুইসের সাথে যৌথভাবে দ্বিতীয় সর্বোচ্চ স্বর্ণপদক জয়ের গৌরব অর্জন করেন।

২০১২ সাল পর্যন্ত জনসন ২০০ মিটারে শীর্ষ ১০০ সময়ের মধ্যে ১৩টি এবং ৪০০ মিটারে শীর্ষ ১০০ সময়ের মধ্যে ২৭টি স্থানে ছিলেন। তন্মধ্যে ৪০০ মিটারে শীর্ষ ২৫ সময়ের ১৪টিতেই তার দখলিস্বত্ব রয়েছে। ৪০০ মিটারে ৪৪ সেকেন্ডের বাঁধা অতিক্রম করেছেন বাইশবার যা অন্য যে-কোনো অ্যাথলেটের চেয়ে দ্বিগুণেরও বেশি।

তথ্যসূত্র

বহিঃসংযোগ 

 Profile by International Olympic Committee

মার্কিন পুরুষ স্প্রিন্টার
১৯৬৭-এ জন্ম
জীবিত ব্যক্তি
আফ্রিকান-মার্কিন পুরুষ ট্র্যাক ও ফিল্ড অ্যাথলেট
১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
আইএএএফ হল অব ফেমে প্রবেশকারী
১৯৯২ গ্রীষ্মকালীন অলিম্পিকের পদক বিজয়ী
১৯৯৬ গ্রীষ্মকালীন অলিম্পিকের পদক বিজয়ী
২০০০ গ্রীষ্মকালীন অলিম্পিকের পদক বিজয়ী
অলিম্পিক ট্র্যাক অ্যান্ড ফিল্ডে স্বর্ণপদক বিজয়ী মার্কিনী
অলিম্পিকে মার্কিন যুক্তরাষ্ট্রের ট্র্যাক ও ফিল্ড অ্যাথলেট
ডালাস, টেক্সাসের ক্রীড়াবিদ
স্যান রাফায়েল, ক্যালিফোর্নিয়ার ক্রীড়াবিদ
বিশ্ব অ্যাথলেটিক্স চ্যাম্পিয়নশিপের পদক বিজয়ী
অ্যাথলেটিক্সে (ট্র্যাক অ্যান্ড ফিল্ড) বিশ্বরেকর্ডধারী
অ্যাথলেটিক্সে (ট্র্যাক অ্যান্ড ফিল্ড) সাবেক বিশ্বরেকর্ডধারী
১৯৯৮ গুডউইল গেমসের প্রতিযোগী
গুডউইল গেমসে পদক বিজয়ী মল্লক্রীড়াবিদ
২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
গ্রীষ্মকালীন অলিম্পিকের পদক কেড়ে নেওয়া প্রতিযোগী
জেমস ই. সালিভান পুরস্কার প্রাপক
মার্কিন আপাতবাস্তব টেলিভিশন অনুষ্ঠানে অংশগ্রহণকারী
২১শ শতাব্দীর আফ্রিকান-মার্কিন ব্যক্তি
২০শ শতাব্দীর মার্কিন পুরুষ ক্রীড়াবিদ
২১শ শতাব্দীর আফ্রিকান-মার্কিন পুরুষ ক্রীড়াবিদ
৫ রজব

৫ রজব () ইসলামি বর্ষপঞ্জির সপ্তম মাস রজবের পঞ্চম দিন এবং হিজরী বছরের ১৮৩তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

ঘটনাবলী

জন্মদিন

মৃত্যুদিন 
 ১১০ হিজরী - ইমাম হাসান বসরি, প্রখ্যাত সুফি।

ছুটি ও অন্যান্য

তথ্যসূত্র

বহিঃসংযোগ 
 সাইট এএফপি।

ইসলামি পঞ্জিকার দিন
রজব
বসরা

বসরা, বা, আল-বসরা () ইরাকের একটি শহর। এই শহরটি কুয়েত এবং ইরানের মধ্যবর্তী শাতিল আরবে অবস্থিত। ২০১২ সালের গণনা অনুযায়ী এখানকার লোকসংখ্যা ১৫ লক্ষ। যদিও এখানকার পানির গভীরতা তেমন নেই, তবুও বসরা ইরাকের প্রধান সমুদ্র বন্দর; এটি উম কসর বন্দরের মাধ্যমে পরিচালিত হয়।

শহরটি সেইসব বন্দরগুলির মধ্যে একটি যেখানে কাল্পনিক চরিত্র সিন্দবাদ নাবিক যাত্রা করেছিল। এটি প্রাথমিক ইসলামী ইতিহাসে গুরুত্বপূর্ণ ভূমিকা পালন করেছিল এবং ৬৩৬ সালে এটি নির্মিত হয়েছিল। বসরা ধারাবাহিকভাবে ইরাকের অন্যতম উষ্ণতম শহর, গ্রীষ্মের তাপমাত্রা নিয়মিতভাবে ৫০° সে (১২২° ফা) ছাড়িয়ে যায়। ২০১৭ সালের এপ্রিলে ইরাকি সংসদ বসরাকে ইরাকের অর্থনৈতিক রাজধানী হিসাবে স্বীকৃতি দিয়েছে।

ভূগোল 
বসরা শাতিল আরব নৌপথে অবস্থিত, যার নিচ দিয়ে পারস্য উপসাগর।শাতিল আরব এবং বসরা নৌপথ যথাক্রমে বসরার পূর্ব এবং পশ্চিম সীমানা নির্ধারণ করে। শহরটি খাল এবং স্রোতের একটি জটিল নেটওয়ার্ক দ্বারা অনুপ্রবেশ করা হয় যা সেচ এবং অন্যান্য কৃষি ব্যবহারের জন্য অত্যাবশ্যক। এই খালগুলি একবার শহরজুড়ে পণ্য ও লোক পরিবহনে ব্যবহৃত হত, তবে গত দুই দশকে দূষণ এবং পানির স্তর নেমে যাওয়ায় খালগুলিতে নদী চলাচলকে অসম্ভব করে তুলেছে। পারস্য উপসাগর থেকে বসরা মোটামুটি ১১০ কিমি (৬৮ মা)।

জনসংখ্যা 
বসরার জনসংখ্যার বিস্তৃত অংশ হল আদনানী বা কাহতানী গোত্রের জাতিগত আরব। বসরায় অবস্থিত উপজাতিগুলির মধ্যে আল-ইমারাহ, বনি মনসুর, দুলাইম, শম্মার, জুবুর, বনি তামিম, বনি মালিক, জুবাইদ, আল-শ্বাওলত, সুওয়াইদ, আল বো মোহাম্মদ, আল-বদর, আল-উবাদি, রুবা আহ সাইয়িদ উপজাতি (মুহাম্মদের বংশধর) এবং অন্যান্য আরব উপজাতিরা।

আরবদের পাশাপাশি আফ্রো-ইরাকি সম্প্রদায়ের একটি সম্প্রদায়ও রয়েছে, এটি জঞ্জ নামে পরিচিত। জঞ্জ একটি মুসলিম জাতিগত ইরাকি বসবাসকারী দল এবং বর্তমান কেনিয়া উপকূল থেকে নেওয়া আফ্রিকান মানুষদের একটি মিশ্রণ। যারা ৯০০শ শতাব্দীতে ক্রীতদাস হিসাবে ইরাকে এসেছিল। ইরাকের তাদের সংখ্যা এখন প্রায় ২০০,০০০ জন।

ধর্ম 
বসরা একটি প্রধান শিয়া শহর, পুরাতন আখবাড়ী শিয়াবাদ ক্রমশ উসুলী শিয়াবাদ দ্বারা অভিভূত হয়েছে। বিভিন্ন চাকরি বা কল্যাণমূলক সুযোগের জন্য অন্যান্য অঞ্চলের ইরাকি শিয়ারা বসরায় চলে আসায় সুন্নি জনগোষ্ঠী সংখ্যা হ্রাস পাচ্ছে। কুয়েতের দিকের উপগ্রহ শহর আয জুবায়ের একটি সুন্নি শহর ছিল, তবে বসরার ক্রমবর্ধমান জনগোষ্ঠী জুবায়েরের মধ্যে ছড়িয়ে পড়েছে এবং এটিকে সামান্য শিয়া সংখ্যাগরিষ্ঠের সাথে বসরার সম্প্রসারণে পরিণত করেছে।

অর্থনীতি 
শহরটি শাত আল আরব নৌপথ ধরে, পারস্য উপসাগর থেকে ৫৫ কিলোমিটার (৩৪ মা) এবং ইরাকের রাজধানী এবং বৃহত্তম শহর বাগদাদ থেকে ৫৪৫ কিলোমিটার (৩৩৯ মা) দুরে অবস্থিত। এর অর্থনীতি মূলত তেল শিল্পের উপর নির্ভরশীল। ইরাক বিশ্বের চতুর্থ বৃহত্তম তেলের মজুদ রয়েছে। যা অনুমানিক ১১৫ বিলিয়ন ব্যারেল। ইরাকের বৃহত্তম তেল ক্ষেত্রগুলির কয়েকটি এ প্রদেশে অবস্থিত এবং ইরাকের বেশিরভাগ তেল রফতানি আল বাসরাহ তেল টার্মিনাল থেকে ছেড়ে যায়। শহরটিতে দক্ষিণ তেল কোম্পানির সদর দফতর অবস্থিত।

তথ্যসূত্র 

 
ইরাকের শহর
এশিয়ার শহর
আমসার
পূর্ব-ভূমধ্যসাগরীয় অঞ্চল
৬৩৬-এ প্রতিষ্ঠিত
৭ম শতাব্দীতে প্রতিষ্ঠিত জনবহুল স্থান
পৃথিমপাশা ইউনিয়ন

পৃথিমপাশা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।

অবস্থান ও সীমানা 
মৌলভীবাজার জেলার কুলাউড়া উপজেলার সীমান্তবর্তী ইউনিয়ন পৃথিমপাশা। পশ্চিমে টিলাগাঁও ও হাজীপুর ইউনিয়ন পূূূর্বে কর্মধা ইউনিয়ন, উত্তরে রাউৎগাঁও ইউনিয়ন দক্ষিণে ভারতের আসাম।

ইতিহাস ও ঐতিহ্য 

পৃথিমপাশা নবাব পরিবারের পৃথিমপাশা গ্রামের নামানুসারে ইউনিয়নটির নামকরণ করা হয়। ১৪৯৯ সালে, বৃহত্তর খোরাসানের একজন পশতুন সম্ভ্রান্ত ব্যক্তি প্রিন্স সখি সালামত নামে পরিচিত কুলাউড়ার পৃথিমপাশায় বসতি স্থাপন করেন। একজন ধনী সম্ভ্রান্ত ব্যক্তি হওয়া; দিল্লির লোদি সুলতানদের দ্বারা তিনি মৌজা পৃথিম্পাসায় একটি জায়গির প্রদান করেন যেখান থেকে তিনি পৃথিমপাশা পরিবার প্রতিষ্ঠা করেন। তার পুত্র, ইসমাইল খান লোধি, মুঘলদের দ্বারা একটি জায়গির প্রদান করে এবং অন্যান্য মর্যাদাপূর্ণ উপাধি ছাড়াও নবাবের মর্যাদা প্রদান করে।

১৭৫৬ সালে, লংলার নবাব মৌলভী মুহাম্মদ রবি খান দানিশমান্দ বিখ্যাত রাবির বাজার (রবির হাট) প্রতিষ্ঠা করেন। ছোট সাহেব বাড়ীর (পৃথিমপাশা গ্রাম) বেগম তালিব-উন-নিসা খাতুন রবির বাজার জামে মসজিদ প্রতিষ্ঠা করেন।

১৮৫৭ সালের ব্রিটিশ বিরোধী সিপাহী বিদ্রোহে, ৩০০ জন সিপাহী যারা ব্রিটিশদের বিরুদ্ধে বিদ্রোহ করেছিল, তারা চট্টগ্রামের কোষাগার লুট করে এবং পৃথিমপাশার নবাব গৌস আলী খানের কাছে আশ্রয় নেয়। কোষাগার বেশ কয়েকদিন বিদ্রোহীদের নিয়ন্ত্রণে ছিল। কানিহাটির আলী হায়দার ইবনে আলী গওহরের দাদা আব্দুল গফুর বিদ্রোহের সময় উপস্থিত ছিলেন।

১৯৫০ সালে, ইরানের শাহ, মোহাম্মদ রেজা পাহলভি, পৃথিমপাশা পরিদর্শন করেন এবং প্রাসাদে চার দিন অবস্থান করেন এবং খাজা নাজিমুদ্দিন এবং আইয়ুব খানের সাথে এস্টেট বনে বন্যপ্রাণী শিকারে যান।

আয়তন ও জনসংখ্যা

শিক্ষা প্রতিষ্টান 
পৃথিমপাশা ইউনিয়ন পরিষদের সকল প্রতিষ্ঠানের তালিকা 

১.মনু মডেল কলেজ

২. আলী আমজদ উচ্চ বিদ্যালয় ও কলেজ

৩. রবিরবাজার ফাজিল (ডিগ্রী) মাদ্রাসা

৪.হায়দরগন্জ উচ্চ বিদ্যালয়

৫.গণকিয়া আলিম মাদ্রাসা 

৬.সুলতান পুর বালিকা উচ্চ বিদ্যালয়

৭.রাজনগর উচ্চ বিদ্যালয়

৮.পুরসাই জুনিয়র বিদ্যালয় 

৯.দৌলতপুর সরকারি প্রাথমিক বিদ্যালয়

১০.সদপাশা সরকারি প্রাথমিক বিদ্যালয়

১১.সুলতান পুর আক্তার উদ্দীন মেহেরুন্নেছা সরকারি প্রাথমিক বিদ্যালয়

১২.রাজনগর সরকারি প্রাথমিক বিদ্যালয়

১৩.নন্দির গ্রাম সরকারি প্রাথমিক বিদ্যালয়

১৪.আলী নগর সরকারি প্রাথমিক বিদ্যালয়

১৫.কানাইটিকর সরকারি প্রাথমিক বিদ্যালয়

১৬. আহমদ সোহান সোনালী উচ্চ বিদ্যালয় 

১৭. গণকিয়া হাফিজিয়া মাদ্রাসা

১৮. গণকিয়া সরকারি প্রাথমিক বিদ্যালয়

দর্শনীয় স্থান 

 পৃথিমপাশা জমিদার বাড়ি
 রবিরবাজার মসজিদ
 বৃন্দারানীর দিঘি
 বিজিবি ক্যাম্প
 আলীনগর-ভারত সীমান্ত
 রাজাপুর সেতু (মনু ব্রীজ)
 মনু নদী
রাজার দিঘি
মুদিপুর কবরস্থান 
শুকনা ছড়া নদী

গ্রাম তালিকা সমূহ 
৩৮টি গ্রাম নিয়ে ১২ নং পৃথিমপাশা ইউনিয়ন গঠিত। 

 টেকিগাঁও
 দেওগাঁও
 পুরষাই
 বড়বাড়ী
 ভাটগাঁও
 গণিপুর
 মুদিপুর
 দৌলতপুর
 সুলতানপুর
 হাসামপুর
 ঘরগাঁও
 পৃথিমপাশা -১
 পৃথিমপাশা-২
 রবিরবাজার
 কানিকিয়ারী
 ইটাহরি
 সদপাশা
 ইউসুফ সদর
 সুজাপুর
 রাজনগর-১
 রাজনগর -২
 নন্দিরগ্রাম
 কলিরকোন-১
 ছৈদল বাজার
 কানাইটিকর
 আলীনগর
 আমুলী
 করইগ্রাম
 কলিরকোনা-২
 গজভাগ
 ধলিয়া
 বাখরনগর
 রাজাপুর
 সম্মান
 শালিকা
 ধামুলী
 লুটাবিল
 গনকিয়া
 শিকড়িয়া

উল্লেখযোগ্য ব্যক্তি 

 নওয়াব আলী আমজদ খান
 নবাব আলী হায়দার খান
 নবাব আলী আব্বাছ খান
 নবাব আলী সারওয়ার খান

চেয়ারম্যানগণের তালিকা

বর্তমান পরিষদ

তথ্যসূত্র

বহিঃসংযোগ 

কুলাউড়া উপজেলার ইউনিয়ন
মে আই কাম ইন ম্যাডাম?

মে আই কাম ইন, ম্যাডাম? () হলো হিন্দি ভাষার ভারতীয় গল্প এবং পরিস্থিতিগত কৌতুক নাটক, যেটি ৭ই মার্চ ২০১৬ হতে লাইফ ওকেতে সম্প্রচারিত হয়। এটি প্রতি সপ্তাহের সোমবার হতে শুক্রবার রাত ৯ঃ৩০ মিনিটে প্রচারিত হয়।

অভিনেতা ও অভিনেত্রী
 সন্দীপ আনন্দ - সাজান আগারওয়াল, সাঞ্জু এবং মি. সাজান (ইউজ মি বিজ্ঞাপন কোম্পানির ম্যানেজার)
 নেহা পেন্ডসে - সাঞ্জানা হিতেশি (ইউজ মি বিজ্ঞাপন কোম্পানির পরিচালন অধিকর্তা)
 স্বপ্না সিকারওয়ার - কাশমিরা আগারওয়াল এবং কাশমিরার দাদী
 শমা রাথোড় - সাজানের শাশুড়ি
 আনুপ উপাধ্যায় -মি. হিতেশি (ইউজ মি বিজ্ঞাপন কোম্পানির চেয়ারম্যান) এবং ছেদি
 মেলিসা পাইস -  কামিনি (টিভি প্রোগ্রাম উপস্থাপক)
 দিপেশ ভান - ভুপেশ (সাজানের শালা)
 ভাইভাভ মাথুর - সাজানের প্রতিবেশী

গল্পের আবহ
স্ত্রী এবং বসের সাথে মন বিমুখ করা পরিস্থিতিতে কীভাবে একটি লোক তার জীবন অতিবাহিত করে সেই কাহিনী নিয়েই মে আই কাম ইন, ম্যাডাম? নাটকটি প্রচারিত হচ্ছে।

চরিত্রসমূহ

সন্দীপ আনন্দ
তিনি সাজান আগারওয়ালের চরিত্রে অভিনয় করেন। তিনি তার শাশুড়ি এবং শালা ভুপেশ দ্বারা মানসিকভাবে নির্যাতিত হন। তিনি তার বস সাঞ্জানার প্রেমে পরে যান।

নেহা পেন্ডসে
তিনি সাঞ্জানা হিতেশির চরিত্রে অভিনয় করেন, তার এই চরিত্রটি অকপট এবং রহস্যময়। তিনি ইউজ মি বিজ্ঞাপন কোম্পানির পরিচালন অধিকর্তা। তিনি সাজানের স্ত্রী কাশমিরার বন্ধু।

স্বপ্না সিকারওয়ার
তিনি সাজানের স্ত্রী কাশমিরা আগারওয়াল এবং কাশমিরার দাদীর চরিত্রে অভিনয় করেন। তিনি সদা সর্বদা সাজানের ওপর নজর রাখেন। যখন কাশমিরা দু: খিত কিংবা রাগান্বিত অবস্থায় থাকেন, তখন তার দাদীর আত্মা তার ভেতর উপস্থিত হয় এবং আশেপাশে যে ব্যক্তিকে পায় তাকে পেটায়।

তথসুত্র

বহিঃসংযোগ
 হটস্টারে মে আই কাম ইন, ম্যাডাম?
ভোজ রাজার বিহার

ভোজ রাজার বিহার চট্টগ্রাম বিভাগের কুমিল্লা জেলার আনন্দ বিহারের পাশে অবস্থিত। আনন্দ বিহারের কিছু দক্ষিণে অবস্থিত এই বিহারটি স্থানীয়ভাবে ভোজ রাজার বাড়ী নামে পরিচিত।

অবস্থান
আনন্দ বিহার থেকে এই বিহারটি ৫০০ মিটার দক্ষিণে এবং রুপবান বিহার থেকে ২০০ মিটার দক্ষিণে অবস্থিত।

নকশা ও কারুকাজ
এটি ৪৫২X৪৫২ ফুট আয়তনের একটি বর্গার্কিতি বিহার।আনন্দ ও শালবন বিহারের মত এই বিহারটি আকারে বেশ বড় এবং এর ভিতরে মন্দির আবিষ্কৃত হয়েছে।বিহারের অভ্যন্তরে প্রায় দশটি ভিক্ষু কক্ষ পাওয়া গিয়েছে বলে জানা যায়।

প্রত্ননিদর্শন
বিহারের অভ্যন্তরে মন্দিরের ধ্বংসাবশেষের মধ্যে প্রায় ১০০টির বেশি পোড়া মাটির ফলক পাওয়া গিয়েছে।এছাড়া বিহারের ভিতর থেকে মিশ্র ধাতুর ভাস্কর্যের খন্ডাংশ, দু’টি বুদ্ধ ভাস্কর্য, হরিকেল রৌপ্য মুদ্রা ইত্যাদি জিনিস উদ্ধার করা সম্ভব হয়েছে।

তথ্যসূত্র

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
মনু অত্রী

মানু আত্রি (জন্ম ৩১শে ডিসেম্বর, ১৯৯২) একজন ভারতীয় ব্যাডমিন্টন খেলোয়াড় যিনি সম্প্রতি ডাবলস এবং মিক্সড ডাবলস বিভাগে প্রতিদবন্ধীতা করছেন। পুরুষ ডাবলস বিভাগে মানুর বর্তমান পার্টনার জিষ্ণু স্যানাল এবং এর পূর্বত্তন ডাবলস পার্টনার বি এস রেড্ডি। মিক্সড ডাবলস এ মানুর বর্তমান পার্টনার এন সিকি রেড্ডি এবং পূর্বতন পার্টনার ছিলেন কে মনীষা। মানু আত্রি ২০১৪ এশিয়ান গেমসে প্রতিদবন্ধীতা করেছেন।

প্রতিযোগিতার নথিবদ্ধ বিবরন 

 International Challenge tournament
 International Series tournament

তথ্যসূত্র 

২০১৬ গ্রীষ্মকালীন অলিম্পিকের ব্যাডমিন্টন খেলোয়াড়
জীবিত ব্যক্তি
১৯৯২-এ জন্ম
ভারতীয় পুরুষ ব্যাডমিন্টন খেলোয়াড়
এশিয়ান গেমসে ভারতের প্রতিযোগী
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে রৌপ্যপদক বিজয়ী ভারতীয়
ভারতের অলিম্পিক ব্যাডমিন্টন খেলোয়াড়
রাণী ময়নামতি প্রাসাদ ও মন্দির

রাণী ময়নামতি প্রাসাদ ও মন্দির বাংলাদেশের চট্টগ্রাম বিভাগের কুমিল্লা জেলার বুড়িচং উপজেলার ময়নামতি ইউনিয়নের সাহেবের বাজার এলাকায় অবস্থিত। স্থানীয়ভাবে এটি রানী ‘ময়নামতি প্রাসাদ’ নামে পরিচিত। জানা যায় ১৯৮৮ সালের নাগাদ এর খনন কাজ শুরু হয়।

অবস্থান
এই প্রাসাদটি লালমাই-ময়নামতি পাহাড়ের উত্তর প্রান্তে একটি বিচ্ছিন্ন পাহারের চূড়ায় অবস্থিত। সমতল থেকে এর উচ্চতা প্রায় ১৫.২৪ মিটার।

নকশা ও কারুকাজ
লোকমুখে জানা যায় প্রথমে একটি ক্রুশাকার মন্দির ছিল। পরবর্তী সময়ে সংস্কার করে এটিকে ছোট আকারের মন্দির বানানো হয়। খননের করার সময় এখানে বেশ কিছু পোড়ামাটির ফলক এবং অলংকৃত ইট আবিষ্কৃত হয়েছে। খননের পরে বিশ্লেষকরা ধারণা করে এই প্রাসাদটি ৮ম থেকে ১২শ শতকের প্রাচীন কীর্তি। কুমিল্লা-সিলেট মহাসড়কের পূর্ব পাশে রাণী ময়নামতির প্রাসাদ অপরূপ সৌন্দর্যের এক লীলাভূমি।

তথ্যসূত্র

কুমিল্লা জেলার দর্শনীয় স্থান
কুমিল্লা জেলার প্রত্নতাত্ত্বিক স্থাপনা
কুমিল্লা জেলার হিন্দু মন্দির
৮ম শতাব্দীর হিন্দু মন্দির
হাসনাবাদ রেলওয়ে স্টেশন

হাসনাবাদ জংশন রেলওয়ে স্টেশন হলো কলকাতা শহরতলি রেল এর একটি টার্মিনাল এবং জংশন ক্যাটাগরীর রেলস্টেশন শিয়ালদহ-হাসনাবাদ জংশন শাখায় অবস্থিত।এই স্টেশনটিতে ৩ টি প্লাটফর্ম রয়েছে এবং একটি ফুট ওভারব্রিজ আছে।একটি গুডসেড গোডাউন সহ গুডসেড প্লাটফর্ম আছে।একটি ইলেকট্রনিক প্যানেল ইন্টারলকিং সিগন্যাল কেবিন বিল্ডিং রয়েছে।
স্টেশনে ২৪×৭ WIFI ইন্টারনেট সুবিধা রয়েছে।সমগ্র স্টেশন আধুনিক ও অটোমেটিক সিসিটিভি দিয়ে সুরক্ষিত।স্টেশনটি শিয়ালদহ থেকে ৭৫ কিলোমিটার ও বারাসত জংশন থেকে ৫২ কিলোমিটার দূরত্বে অবস্থিত।এটি হাসনাবাদ টাউন ও হাসনাবাদ এর  পার্শ্ববর্তী এলাকাগুলোতে রেল পরিষেবা প্রদান করে থাকে।

ভৌগোলিক অবস্থান
স্টেশনটি সমুদ্র সমতল  থেকে ৭ মিটার উঁচুতে অবস্থিত। এই স্টেশনটি ২২.৩৪ উত্তর ও ৮৮.৫৪ পূর্বে অবস্থিত।

ইতিহাস
স্টেশনটি ১৯৬২ সালে চালু হয়।১৯৫৮ সালের দিকে স্টেশন ও রেল  পথটির নির্মাণ শুরু হয়।এর আগে বারাসত জংশন--হাসনাবাদ জংশন রেলওয়ে নামে একটি  ন্যারোগেজ (২ ফুট ৬ ইঞ্চি) রেলব্যবস্থা   ছিল বারাসত থেকে হাসনাবাদ টাউন পর্যন্ত।

তথ্যসূত্র

বহিঃসংযোগ

উত্তর চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯৬২-এ পশ্চিমবঙ্গে প্রতিষ্ঠিত
১৯৬২-এ চালু রেলওয়ে স্টেশন
পেট্রাপোল রেলওয়ে স্টেশন

পেট্রাপোল রেলওয়ে স্টেশন হল পেট্রাপোল স্থলবন্দর এর কাছে অবস্থিত একটি রেলওয়ে স্টেশন।এটি পুরাতন দমদম-খুলনা লাইনের উপর অবস্থিত একটি স্টেশন।স্টেশনটি বনগাঁ শহর ও বনগাঁ রেলওয়ে স্টেশন থেকে ৪ কিলোমিটার দূরে ভারত-বাংলাদেশ সীমান্তে অবস্থিত।

ইতিহাস
দমদম খুলনা রেল লাইন এর একটি স্টেশন হিসাবে স্টেশনটি চালু হয়।এর পর স্টেশনটি শেষ যাত্রী পরিষেবা প্রদান করে ১৯৭৬ সালে।পরবর্তীতে স্টেশনটি বন্ধ হয়ে যায়।২০০১ সালে স্টেশনটি পুনরায় চালু হয়। বর্তমানে স্টেশনটির মাধ্যমে ভারত ও বাংলাদেশ এর মাঝে পণ্য পরিবহন হয়।যাত্রী পরিষেবা বর্তমানে বন্ধ রয়েছে।

তথ্যসূত্র

উত্তর চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পেট্রাপোল
চাঁদগাজী ভূঁইয়া মসজিদ

চাঁদগাজী ভূঁইয়ার মসজিদ এটি চট্টগ্রাম বিভাগের ফেনী জেলায় অবস্থিত মুঘল স্থাপত্য কলায় নির্মিত একটি মসজিদ যেটি অত্র অঞ্চলের মুঘল সাম্রাজ্য স্বীকৃত খাজনা আদায়কারী চাঁদগাজী ভূঁইয়া ১৬৩৫-১৭০০ মধ্যবর্তিকালে নির্মাণ করেন।

ইতিহাস
ফেনীর পূর্বাঙ্কলের একজন স্বনামধন্য জমিদার চাঁদগাজী ভূঁঞা। মোগল আমলে তার এ অঙ্কলে আগমন ঘটে। প্রথমে তিনি ফেনী জেলার সোনাগাজী থানার দক্ষিণ পশ্চিমে ১৬৩৫ সালে আগমন করেন। পরবর্তী সময় নদীর ভাংগনের কারণে তার প্রচুর ধন সম্পদ এবং লোক লস্কর সহ কর্তমান মাটিয়াগোদা গ্রামে বসতি স্থাপন করেন এবং মোগল সনদ প্রাপ্ত জমিদার রুপে নিজকে প্রতিষ্ঠিত করেন।

তার জমিদারী অঙ্কল ছিল ত্রিপুরা রাজ্যের পাদদেশে এবং বর্তমান ফেনী জেলার পূর্বাঙ্কল। মোগল সাম্রাজ্যের পতনের পর তৎকালীন ত্রিপুরা মহারাজ্য লক্ষণাদিত্য মানিক্য বাহাদুর কর্তৃক তার জমিদারীর পতন ঘটে।

তিনি একজন ধর্মভীরু জনহিতৈষী ব্যক্তি ছিলেন। তার প্রতিষ্ঠিত চাঁদগাজী ভূঁইয়া মসজিদ, চাঁদগাজী ভূঁইয়া নামীয় বহু দীঘি এবং চাঁদগাজী বাজার ও চাঁদগাজী কাছারী বাড়ী স্থাপন করেন‌।

অবস্থান
ফেনী জেলার ছাগলনাইয়া উপজেলার মহামায়া ইউনিয়ন এর মাটিয়াগোদা গ্রামের ভূঁইয়া বাড়িতে চাঁদগাজী ভূঁইয়া জামে মসজিদ অবস্থিত।

ছবি

স্থাপত্যশৈলী
এক সারিতে তিনটি গম্বুজ অবস্থিত যার মধ্যে মাঝখানের গম্বুজটির আকার তুলনায় বড়। মসজিদের সৌন্দর্য বৃদ্ধিতে গম্বুজের 
উপরে পাতা এবং কলসের নয়নাভিরাম নকশা করা হয়েছে। এছাড়া একই ধরনের স্থাপত্যশৈলীর ১২ টি মিনার রয়েছে এবং দরজার উপরে টেরাকোটার নকশা রয়েছে। মসজিদের সামনের অংশে শ্বেত পাথরের নামফলকে এর বর্ণনা রয়েছে।

আরও দেখুন
  বাংলাদেশের মসজিদের তালিকা
  চট্টগ্রাম বিভাগের মসজিদের তালিকা

তথ্যসূত্র

ফেনী জেলার প্রত্নতাত্ত্বিক স্থাপনা
ফেনী জেলার দর্শনীয় স্থান
ফেনী জেলার মসজিদ
কমলাপুর মসজিদ

কমলাপুর মসজিদ বরিশাল বিভাগের গৌরনদী উপজেলার কমলাপুর গ্রামে অবস্থিত একটি মসজিদ। স্থানীয় ইতিহাস অনুসারে, এটি ১৬শ শতাব্দীতে মাসুম খান নির্মাণ করেছিলেন। ১৯৭৫ সাল থেকে মসজিদটি প্রত্নতত্ত্ব বিভাগের অধীনে একটি সুরক্ষিত প্রত্নতাত্ত্বিক স্থান হিসেবে রয়েছে।

মসজিদের নকশা ও কারুকাজ 
ইট দিয়ে বানানো মসজিদটি একটি নিচু জায়গায় অবস্থিত এবং দেখতে আয়তকার। এর আয়তন হলো ১৭.২২ মি × ৮.০৮ মি। মসজিদের পূর্ব দিকে তিনটি এবং উত্তর ও দক্ষিণ দেয়ালে একটি করে মোট পাঁচটি প্রবেশ পথ রয়েছে।পূর্ব পাশের প্রবেশ পথটি অন্যগুলোর চেয়ে কিছুটা বড় হওয়ায় এটি বেশি প্রাধান্য পেয়ে থাকে। মসজিদের কিবলার দিকে তিনটি অর্ধ-অষ্টভুজ মিহরাব আছে। এর মধ্যে মাঝখানের মিহরাবটি বাইরের দিকে অভিক্ষিপ্ত এবং দুপ্রান্তে দুটি ছোট অষ্টভুজ বুরুজ রয়েছে।ইটের তৈরি এই মসজিদকে খিলানের সাহায্যে তিন ভাগে ভাগ করা হয়েছে। প্রত্যেক ভাগে একটি করে কন্দাকৃতির আকারের গম্বুজ রয়েছে।সুলতানি বৈশিষ্ট্যের পোড়ামাটির কাজ দিয়ে মসজিদটি সাজানো হয়েছে।প্রবেশপথের আয়তাকার অংশে প্যাঁচানো ফুলেল নকশা, গোলাপ নকশা, জালি নকশা প্রভৃতি মোটিফ সংবলিত পোড়ামাটির ফলক দিয়ে সাজানো হয়েছে। প্রধান প্রবেশপথে যে শিলালিপিটি ছিল তা বর্তমানে হারিয়ে গেছে। স্থানীয় ব্যক্তিদের তথ্য অনুসারে এটি মাসুম খানের কীর্তি বলে মনে করা হয়। এর নির্মাণরীতি দেখে মসজিদটিকে সতেরো শতকের শেষ ভাগের কোনো ইমারত বলে ধারণা করা হয়।

চিত্রশালা

আরও দেখুন 
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 বরিশাল বিভাগের মসজিদের তালিকা

তথ্যসূত্র

বহিঃসংযোগ 

বরিশাল জেলার প্রত্নতাত্ত্বিক স্থাপনা
বরিশাল জেলার দর্শনীয় স্থান
বরিশাল জেলার মসজিদ
১৬শ শতাব্দীতে ভারতে প্রতিষ্ঠিত
বরিশাল জেলা
বিবিচিনি শাহী মসজিদ

বিবিচিনি শাহী মসজিদ বরিশাল বিভাগের বরগুনা জেলার বেতাগী উপজেলার বিবি চিনি গ্রামে অবস্থিত। এটি বাংলাদেশের ঐতিহাসিক মসজিদগুলোর মধ্যে অন্যতম মসজিদ।

অবস্থান
বরগুনার বেতাগী উপজেলার বিবিচিনিতে এই মসজিদটি অবস্থিত। বরগুনা বেতাগী উপজেলা সদর থেকে আঞ্চলিক মহাসড়ক ধরে উত্তর দিকে ১০ কিলোমিটার পথ অগ্রসর হলেই বিবিচিনি গ্রাম। দিগন্তজোড়া সবুজের বর্ণিল আতিথেয়তায় উদ্ভাসিত ভিন্ন এক ভৌগোলিক বৈশিষ্ট্যে উঁচু টিলার উপর মাথা উঁচু করে দাঁড়িয়ে আছে মোঘল স্থাপত্যকর্মের এই ঐতিহাসিক মসজিদ।

ইতিহাস
সম্রাট শাহজাহানের সময় সুদূর পারস্য থেকে ইসলাম প্রচারের উদ্দেশ্যে শাহ নেয়ামতউলল্লাহ দিল্লিতে আসেন। এ সময় দিল্লির সম্রাট শাহজাহানের দ্বিতীয় পুত্র বঙ্গদেশের সুবাদার শাহ সুজা তার শিষ্যত্ব গ্রহণ করেন এবং কতিপয় শিষ্যসহ বজরায় চড়ে তিনি ইসলাম প্রচার ও ইবাদতের জন্য ভাটির মুল্লুকে প্রবেশ করেন। শাহ নেয়ামতউল্লাহ বজরায় চড়ে দিল্লি থেকে রওনা হয়ে গঙ্গা নদী অতিক্রম করে বিষখালী নদীতে এসে পৌঁছলে বিবিচিনিতে শাহজাদা বাংলার সুবেদার মোহাম্মদ শাহ সুজার অনুরোধে একই গ্রামে এক গম্বুজবিশিষ্ট এই মসজিদটি প্রতিষ্ঠা করেন। বিবিচিনি গ্রামের পার্শ্ববর্তী গ্রাম নেয়ামতি। নেয়ামতিও নেয়ামত শাহের নামানুসারে নামকরণ করা হয় বলে জানা যায়।

বিবিচিনি শাহী মসজিদ আমাদের দেশের অন্যতম ঐতিহাসিক স্থান। ১৬৫৯ সালে হযরত শাহ নিয়ামত উল্লাহ  পারস্য থেকে এই অঞ্চলে আসেন ইসলাম প্রচার করতে। এই মসজিদটি এবং এখানকার গ্রামটি তারই কন্যা “হায়াচ বিবি চিনির” নামে নামকরণ করা হয়েছে। স্থানীয়দের কাছ থেকে জানা যায় এই তিনটি কবর হল হযরত শাহ নিয়ামত উল্লাহ  ও তার দুই কন্যা চিনিবিবি এবং ইশা বিবির। ১৭০০ সালে হযরত শাহ নিয়ামত উল্লাহ  এর মৃত্যুর পর তাকে মসজিদের পাশে সমাহিত করা হয়। ‘বিবি চিনি’ মসজিদও মুঘল আমলে প্রতিষ্ঠিত।

মসজিদের নকশা ও কারুকাজ
প্রাচীন এই মসজিদের দেয়ালে তিনটি প্রবেশ পথ রয়েছে। এবং মসজিদটি খিলানের সাহায্যে বানানো হয়েছিল বলে ধারণা করা হয়। মসজিদটি ৩৩ ফুট লম্বা, ৩৩ ফুট চওড়া এবং মসজিদটির দেয়াল প্রায় ৬ ফুট প্রশস্ত। এছাড়া মসজিদের পাশে ৪০ ফুট থেকে ৪৫ ফুট লম্বা তিনটি কবর রয়েছে যেগুলো আজ বিলীন হবার পথে। মসজিদে ব্যবহৃত মোঘল আমলের ইট দেখে ধারণা করা হয় মসজিদটি মোঘল আমলে নির্মিত হয়েছিল। মসজিদের সৌন্দর্য বৃদ্ধির জন্য প্রত্নতত্ত্ব বিভাগ থেকে সংস্কার করা হয় (১৯৯৩)।

বর্তমান অবস্থা
১৯৮৫ সালে বেতাগী উপজেলার প্রশাসন মসজিদটি প্রথম সংস্কার করে। ১৯৯২ সালে, প্রত্নতত্ত্ব বিভাগ মসজিদটির রক্ষণাবেক্ষণ ও সংস্কারের দায়িত্ব গ্রহণ করে এবং এটিকে প্রত্নতাত্ত্বিক স্থান হিসাবে তালিকাভুক্ত করে।

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 বরিশাল বিভাগের মসজিদের তালিকা

তথ্যসূত্র

বরগুনা জেলার প্রত্নতাত্ত্বিক স্থাপনা
বরগুনা জেলার মসজিদ
বেতাগী উপজেলা
মুঘল মসজিদ
রুশ সশস্ত্র বাহিনী

রুশ সশস্ত্র বাহিনী () রাশিয়ার সামরিক বাহিনী, যা সোভিয়েত ইউনিয়ন ভেঙ্গে যাবার পর ১৯৯২ সালে গঠিত হয়।

ইতিহাস
সোভিয়েত ইউনিয়ন ভেঙে যাওয়ার পর তৎকালীন রাশিয়া ফেডারেশনের প্রেসিডেন্ট বরিস ইয়েলৎসিন ১৯৯২ সালে ৭ মে সোভিয়েত আর্ম ফোর্সের সদস্য ও সরঞ্জাম নিয়ে প্রতিষ্ঠা করেন রাশিয়ান সামরিক বাহিনী। আঞ্চলিক দ্বন্দ্ব, উভয় বিশ্বযুদ্ধ এবং শীতল যুদ্ধের সঙ্গে জড়িত ছিল এই সামরিক বাহিনী। সোভিয়েত ইউনিয়ন পতনের আগে এটি ছিল বিশ্বের অত্যন্ত শক্তিশালী সামরিক বাহিনী। যা সেই সময় সৈন্য এবং পারমাণবিক অস্ত্র সংখ্যার দিক থেকে মার্কিন যুক্তরাষ্ট্রের চেয়ে এগিয়ে ছিল।

বাজেট
রাশিয়ার সামরিক বাজেট ৬৫.৬  বিলিয়ন মার্কিন ডলার(২০১৫)।যা মোট জিডিপির ৫.৪%।

শক্তি
সেনাবাহিনী, বিমানবাহিনী, নৌবাহিনী, স্ট্র্যাজিক রকেট ফোর্স, বিশেষ বাহিনী এবং এয়ারবোম ট্রুপস নিয়ে রাশিয়া ফেডারেশনের সামরিক বাহিনী গঠিত। নিয়মিত সেনা সদস্য ১০,০০,০০০, রিজার্ভ আর্মি ২০,০০,০০০ এবং আধা-সামরিক বাহিনীতে রয়েছে ৪,৪৯,০০০ জন সদস্য। রাশিয়ার রয়েছে ২২,৭১০টি সাঁজোয়াা ট্যাংক, একটি বিমানবাহী রণতরী, ১৫টি উভচর যুদ্ধজাহাজ, পাঁচটি ক্রুজার, ১৪টি ডেস্ট্রয়ার যুদ্ধজাহাজ, পাঁচটি ফ্রিগেট, ৭০টি করভিট যুদ্ধজাহাজ, ৩৩টি নিউক্লিয়ার সাবমেরিন, ১৭টি সাবমেরিন, ১,২৬৪টি যুদ্ধবিমান, ১৯৫টি বোমারু বিমান, ১,২৬৭টি জঙ্গিবিমান, ১,৬৫৫টি সাঁজোয়া হেলিকপ্টার এবং ১২ হাজার পরমাণু অস্ত্র। রাশিয়া বিশ্বের অনেক দেশে অস্ত্র রপ্তানি করে থাকে। দুনিয়ার সবচেয়ে বেশি ব্যবহৃত এবং জনপ্রিয় অটোমেটিক রাইফেল একে-৪৭-এর নির্মাতা ও ডিজাইনার রাশিয়ার লেফটেন্যান্ট জেনারেল মিখাইল কালাশনিকভ। এ পর্যন্ত প্রায় ১০ কোটিরও অধিক এই অস্ত্র বিক্রি হয়েছে এবং বিশ্বের প্রায় ৫০টিরও বেশি দেশের সামরিক বাহিনীতে এটি ব্যবহৃত হচ্ছে।

প্রদর্শনী

আরোও দেখুন

টীকা

তথ্যসূত্র
 "How are the mighty fallen". The Economist. 2–8 July 2005. pp. 45–46.
 
 Keir Giles, Military Service in Russia: No New Model Army, Conflict Studies Research Centre, May 2007
 International Institute for Strategic Studies, The Military Balance, various editions

বহিঃসংযোগ

The Russian Military A primer from the Council on Foreign Relations
 Russian Ministry of Defense (in English)
 Russia's Military Analysis A very comprehensive online database of modern Russian arms and military technologies. Website also has discussion forums, videos and more.
 Russia Military Guide Includes satellite photos of bases.
 British Conflict Studies Research Centre papers on Russian armed forces 
 kamouflage.net Camouflage uniforms used by Russian Federation armed forces

 Russian Military Capabilities in a 10 year perspective 2013 study by the Swedish Defence Research Agency
 Russian military modernization - V. Putin´s model army by The Economist, 24 May 2014
 Just How Dangerous is Russia's Military? by The National Interest July 15, 2016 by Nikolas Gvosdev

রাশিয়া
সামরিক বাহিনী
সামরিক শক্তি
রুশ নৌবাহিনী